Vilhelmas Variakojis

Vilhelmas Martynas Variakojis (1912 m. lapkričio 19 d. Rygoje – 1988 m. kovo 2 d. Panevėžyje) – stalo tenisininkas, krepšininkas, TSRS sporto meistras, treneris.

Biografija 

1932 m. baigė Šiaulių gimnaziją, studijavo Vytauto Didžiojo universitete, 1938 m. baigė Aukštuosius kūno kultūros kursus.

1932 m. pradėjo dalyvauti stalo teniso varžybose. 1936–1939 m. keturis kartus dalyvavo pasaulio stalo teniso pirmenybėse. 1937, 1940, 1942–1944, 1949–1951 m. 23 kartus Lietuvos čempionas, iš jų 8 kartus vienetų varžybose. 1950 m. TSRS stalo teniso turnyro nugalėtojas, 1951 m. TSRS stalo teniso dvejetų varžybų čempionas.

1937–1940 m. Lietuvos vyrų krepšinio rinktinės žaidėjas.

1951–1969 m. – Panevėžio vaikų sporto mokyklos direktorius ir treneris. 1969–1974 m. Panevėžio miesto kūno kultūros ir sporto komiteto pirmininkas.

1952 m. TSRS sporto meistras, 1957 m. TSRS nusipelnęs treneris, 1964 m. LTSR nusipelnęs kūno kultūros ir sporto veikėjas.

Knygų „Stalo tenisas“ (1959 m.), „Kartu su sportu“ (1988 m.) autorius.

Palaidotas Panevėžio Kristaus Karaliaus Katedros kapinėse.

Išnašos 

Lietuvos stalo tenisininkai
Lietuvos krepšininkai
Lietuvos stalo teniso treneriai
Lietuvos sporto veikėjai
TSRS nusipelnę sporto meistrai
TSRS nusipelnę sporto treneriai